щети, причинени от транспорта, като създават икономически инструменти, съчетани с мерки за регионално планиране и планиране в областта на транспорта.Член 4Вземане предвид на целите в други политики1. Договарящите страни се задължават да вземат предвид целите на настоящия протокол в други свои политики.2. Договарящите страни се задължават да предвиждат и оценяват последствията от други политики, стратегии и концепции, които се изпълняват извън областта на транспорта.Член 5Участие на регионалните и местните органи1. Договарящите страни насърчават международното сътрудничество между компетентните институции, за да се намерят най-добрите трансгранични решения и да се постигнат споразумения по хармонизирани решения.2. Всяка договаряща страна определя, в границите на своята институционална рамка, най-подходящото ниво на координация и сътрудничество между пряко заинтересованите институции и регионални органи, за да насърчава солидарността при поемане на отговорност, по-специално, за да използва и развива единодействието при изпълнение на транспортните политики и произтичащите от тях мерки.3. Пряко заинтересованите регионални и местни органи са страни по различните етапи на подготовка и изпълнение на тези политики и мерки в границите на техните компетенции и на съществуващата институционална рамка.Член 6Засилени национални разпоредбиС цел да се опази екологично чувствителният алпийски регион и без да се засягат действащите международни конвенции, договарящите страни могат да вземат мерки, отиващи отвъд предвидените в настоящия протокол, поради особени ситуации, свързани с техни природни области, или по причини, свързани с общественото здраве, безопасност или опазване на околната среда.ГЛАВА IIСПЕЦИФИЧНИ МЕРКИA) СТРАТЕГИИ, КОНЦЕПЦИИ, ПРОЕКТИЧлен 7Обща стратегия в областта на транспортната политика1. С оглед да се гарантира устойчивост, договарящите страни се задължават да насърчават рационалното безопасно управление на транспорта, по-специално чрез хармонизирани трансгранични мрежи, с цел:а) да се гарантира добра координация между различните видове транспорт и транспортни средства, както и да се насърчава интермодалността;б) да се оптимизира използването на съществуващите транспортни системи и инфраструктури в Алпите, включително използването на електронно предаване на данни, като външните и инфраструктурните разходи се поемат от замърсителите, доколкото е възможно в съответствие с нанесените щети;в) да се насърчава, чрез мерки за структурно и регионално планиране, прехвърлянето на транспорта на хора и стоки към по-екологични транспортни средства и към интермодални транспортни системи;г) да се подпомага намаляването на обема на трафика.2. Договарящите страни се задължават да вземат необходимите мерки за гарантиране във възможно най-голяма степен на:а) опазването на комуникационните пътища срещу природни опасности;б) опазването на хората и околната среда в особено засегнати от транспорта области;в) постепенното намаляване на емисиите на вредни вещества и шум от всички видове транспорт, включително чрез използването на най-добрите налични технологии;г) по-голяма безопасност на транспорта.Член 8Оценка и процедура на междуправителствена консултация1. В случай на ново мащабно строителство, промени или големи удължавания на съществуващата транспортна инфраструктура договарящите страни се задължават да направят проучвания за целесъобразност, оценка на въздействието върху околната среда и анализи на риска, както и да направят оценка на резултатите в светлината на целите на настоящия протокол.2. Планирането на транспортната инфраструктура в Алпите трябва да бъде осъществено по координиран и съгласуван начин. В случай на проект със значително трансгранично въздействие всяка договаряща страна се задължава да проведе, най-късно след представянето на проучванията, съвместни консултации с другите заинтересовани договарящи страни.